
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 456 

5 Μαρτίου 2004 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

Έγκριση σύστασης του κοινωφελούς ιδρύματος με 
την επωνυμία "ΙΔΡΥΜΑ ΙΩΑΝΝΑΣ Π. ΚΩΣΤΟΠΟΥ- 
ΛΟΥ ΕΙΣ ΜΝΗΜΗ ΤΟΥ ΠΑΤΡΟΣ ΤΗΣ ΚΩΝ/ΝΟΥ 
ΣΤΑΣΙΝΟΠΟΥΛΟΥ" και κύρωση του οργανισμού 
αυτού. 1 

ΑΠΟΦΑΣΕΙΣ 

Καθορισμός του τύπου και του περιεχομένου της δή¬ 
λωσης απόδοσης και της πράξεως καταλογισμού, 
του ειδικού φόρου κινηματογράφων. 2 


ΠΡΟΕΔΡΙΚΑ ΔΙΑΤΑΓΜΑΤΑ 


(ΐ) 

Έγκριση σύστασης του κοινωφελούς ιδρύματος με την 
επωνυμία ΊΔΡΥΜΑ ΙΩΑΝΝΑΣ Π. ΚΩΣΤΟΠΟΥΛΟΥ ΕΙΣ 
ΜΝΗΜΗ ΤΟΥ ΠΑΤΡΟΣ ΤΗΣ ΚΩΝ/ΝΟΥ ΣΤΑΣΙΝΟΠΟΥ- 
ΛΟΥ" και κύρωση του οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την από 26.9.1977 ιδιόγραφη διαθήκη της Ιωάννας Π. 
Κωστοπούλου, που δημοσιεύθηκε με το 2116/30.6.1989 
πρακτικό του Μον. Πρωτοδικείου Αθηνών, με την οποία 
συστήθηκε κοινωφελές ίδρυμα με την επωνυμία ΊΔΡΥΜΑ 
ΙΩΑΝΝΑΣ Π. ΚΩΣΤΟΠΟΥΛΟΥ ΕΙΣ ΜΝΗΜΗ ΤΟΥ ΠΑΤΡΟΣ 
ΤΗΣ ΚΩΝ/ΝΟΥ ΣΤΑΣΙΝΟΠΟΥΛΟΥ" και με έδρα την Καλα¬ 
μάτα. 

2. Τις διατάξεις των άρθρων: α) 95 και 98 του Α.Ν. 2039/ 
1939, β) 101 και 119του Εισαγωγικού Νόμου του Αστικού 
Κώδικα και γ) 108 και 110 του Αστικού Κώδικα. 

3. Την από 13.11.2000 γνωμοδότηση του Συμβουλίου 
Εθνικών Κληροδοτημάτων. 

4. Την 1065956/863/Α0006/15.7.2003 απόφαση του 
Πρωθυπουργού και του Υπουργού Οικονομίας και Οικο¬ 
νομικών, με την οποία ανατέθηκαν αρμοδιότητες στους 
Υφυπουργούς Οικονομίας και Οικονομικών (ΦΕΚ 985/ 
16.7.2003τ.Β'). 


5. Με πρόταση του Υπουργού Εθνικής Παιδείας και 
Θρησκευμάτων καθώς και του Υφυπουργού Οικονομίας 
και Οικονομικών αποφασίζουμε: 

ΑΡΘΡΟ μόνο 

1. Εγκρίνουμε τη σύσταση του κοινωφελούς ιδρύματος 
με την επωνυμία ΊΔΡΥΜΑ ΙΩΑΝΝΑΣ Π. ΚΩΣΤΟΠΟΥΛΟΥ 
ΕΙΣ ΜΝΗΜΗ ΤΟΥ ΠΑΤΡΟΣ ΤΗΣ ΚΩΝ/ΝΟΥ ΣΤΑΣΙΝΟΠΟΥ- 
ΛΟΥ", η οποία έγινε από την Ιωάννα Π. Κωστοπούλου με 
την από 26.9.1977 ιδιόγραφη διαθήκη της, που δημοσιεύ¬ 
θηκε με το 2116/30.6.1989 πρακτικό του Μον. Πρωτοδι¬ 
κείου Αθηνών. 

Το ίδρυμα τούτο αποτελεί νομικό πρόσωπο ιδιωτικού δι¬ 
καίου, υπάγεται στην εποπτεία και τον έλεγχο των Υπουρ¬ 
γών Οικονομίας και Οικονομικών και Εθνικής Παιδείας και 
Θρησκευμάτων και διέπεται από τις διατάξεις της ανωτέ¬ 
ρω συστατικής του πράξης, του παρακάτω οργανισμού, 
του Α.Ν. 2039/1939 και των διαταγμάτων που εκδόθηκαν 
ή θα εκδοθούν σε εκτέλεση του νόμου τούτου. 

2. Κυρώνουμε τον οργανισμό διοίκησης και διαχείρισης 
του ιδρύματος τούτου, που αποτελείται από δέκα τέσσε¬ 
ρα (14) άρθρα και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος 
με την επωνυμία ΊΔΡΥΜΑ ΙΩΑΝΝΑΣ Π. ΚΩΣΤΟΠΟΥΛΟΥ 
ΕΙΣ ΜΝΗΜΗ ΤΟΥ ΠΑΤΡΟΣ ΤΗΣ ΚΩΝ/ΝΟΥ ΣΤΑΣΙΝΟΠΟΥ- 
ΛΟΥ" 

Άρθρο 1 

Μορφή - Επωνυμία - Έδρα - Σφραγίδα 

1. Το κοινωφελές ίδρυμα με την επωνυμία "ΙΔΡΥΜΑ ΙΩ¬ 
ΑΝΝΑΣ Π. ΚΩΣΤΟΠΟΥΛΟΥ ΕΙΣ ΜΝΗΜΗ ΤΟΥ ΠΑΤΡΟΣ 
ΤΗΣ ΚΩΝ/ΝΟΥ ΣΤΑΣΙΝΟΠΟΥΛΟΥ", το οποίο συστάθηκε 
από την Ιωάννα Π. Κωστοπούλου με την από 26.9.1977 
ιδιόγραφη διαθήκη της, που δημοσιεύθηκε με το 2116/ 
30.6.1989 πρακτικό του Μον. Πρωτοδικείου Αθηνών, απο¬ 
τελεί νομικό πρόσωπο ιδιωτικού δικαίου και διέπεται από 
τις διατάξεις της παραπάνω συστατικής του πράξης, του 
παρόντος οργανισμού, του Α.Ν. 2039/1939, όπως κάθε 
φορά ισχύει ο νόμος αυτός και των διαταγμάτων, που εκ¬ 
δόθηκαν ή θα εκδοθούν σε εκτέλεση του νόμου τούτου. 

2. Έδρα του ιδρύματος είναι η Καλαμάτα Μεσσηνίας. 

3. Η σφραγίδα του ιδρύματος είναι στρογγυλή και ανα¬ 
γράφει περιμετρικά, μέσα σε πλαίσιο, την επωνυμία του 

ιδρύματος και στο μέσον αυτής την έδρα και το έτος 
έγκρισης της σύστασής του. 

Άρθρο 2 
Σκοπός 

Σκοπόςτου ιδρύματος είναι: Η απονομή υποτροφιών σε 
ορφανά άρρενα παιδιά του Κέντρου Παιδικής Μέριμνας 
Καλαμών (Ορφανοτροφείο Αρρένων), τα οποία αποπερα¬ 
τώνουν τις γυμνασιακές τους σπουδές με άριστα και ει- 
σάγονται σε ανώτατες σχολές για συνέχιση των σπουδών 
τους στα Πανεπιστήμια και τα Πολυτεχνεία της χώρας. 

Άρθρο 3 

Περιουσία - Πόροι 

Περιουσία του ιδρύματος αποτελεί: Το ιδανικό μερίδιο 
της διαθέτιδας, 239/576 εξ αδιαιρέτου, επί ακινήτου επι¬ 
φάνειας 541,20 τ.μ. κειμένου στην Καλαμάτα στη συμβο¬ 
λή των οδών Ψαρρών και Σαρανταπόρου αριθμ. 2. 

Πόροι του ιδρύματος είναι: 

α) Τα εισοδήματα από την εκμετάλλευση των περιου¬ 
σιακών στοιχείων. 

β) Οι τόκοι από τις καταθέσεις του σε Τράπεζες ή άλ¬ 
λους Πιστωτικούς Οργανισμούς. 

γ) Οι χρηματικές παροχές ή επιχορηγήσεις, καθώς και 
οι κληρονομιές, κληροδοσίες και δωρεές, οποιουδήποτε 
φυσικού ή νομικού προσώπου προς αυτό. 

Άρθρο 4 

Διοίκηση 

1. Το ίδρυμα διοικείται από τετραμελές Διοικητικό Συμ¬ 
βούλιο που αποτελείται από τους: 

α) εκάστοτε Μητροπολίτη Μεσσηνίας 

β) εκάστοτε Δήμαρχο Καλαμάτας 

γ) ένα μέλος, που ανήκει στο διδακτικό προσωπικό των 
Πανεπιστημίων και διδάσκει νομικά μαθήματα ή πάρεδρο 
ή δικαστικό αντιπρόσωπο του Νομικού Συμβουλίου του 
Κράτους ή συνταξιούχο δικαστικό λειτουργό, σύμφωνα με 
τις διατάξεις του άρθρου 2του Ν. 2993/2002 (ΦΕΚ58τ,Α'). 

δ) Ευστάθιο Κωστοπούλου, όσο ζει μετά δετόν θάνατό 
της τον εκάστοτε Διευθυντή της Λαϊκής Βιβλιοθήκης Κα¬ 
λαμάτας. 

2. Τα μέλη του Διοικητικού Συμβουλίου ορίζουν με πρά¬ 
ξη τους, έπειτα από ψηφοφορία, τον Πρόεδρο, τον Αντι¬ 
πρόεδρο, τον Γραμματέα και τον Ταμία. 

3. Σε περίπτωση αποποίησης, παραίτησης, έκπτωσης, 
ανικανότητας, θανάτου ή αντικατάστασης, για οποιοδή- 
ποτελόγο, κάποιου από τα μέλη του Διοικητικού Συμβου¬ 
λίου, η κενή θέση συμπληρώνεται με απόφαση των υπο¬ 
λοίπων μελών, σύμφωνα με τις διατάξεις της συστατικής 
πράξης και του άρθρου 99 του Α.Ν. 2039/1939. 

4. Το Διοικητικό Συμβούλιο συνεδριάζει τακτικά κάθε 
εξάμηνο και εκτάκτως όποτετο ζητήσει ο Πρόεδρος ή ένα 
από τα μέλη του, με γραπτή αίτησή του(ς) προς τον Πρό¬ 
εδρο, πάντοτε όμως έπειτα από πρόσκληση του Προέ¬ 
δρου. 

5. Το Διοικητικό Συμβούλιο βρίσκεται σε απαρτία όταν 
τα παρόντα μέλη είναι περισσότερα από τα απάντα. Με¬ 
ταξύ των παρόντων πρέπει, υποχρεωτικά, να είναι και ο 
Πρόεδρος ή ο νόμιμος αναπληρωτής του. 

6. Οι αποφάσεις του Διοικητικού Συμβουλίου λαμβάνο- 
νται κατά πλειοψηφία των παρόντων μελών και σε περί¬ 
πτωση ισοψηφίας η γνώμη με την οποία συντάσσεται ο 
Πρόεδρος. 


7. Σε περίπτωση που κάποιο μέλος του Διοικητικού Συμ¬ 
βουλίου απουσιάζει αδικαιολόγητα από τρεις (3) συνε¬ 
χείς συνεδριάσεις, θεωρείται ότι έχει παραιτηθεί και η κε¬ 
νή θέση αυτού συμπληρώνεται κατά τα οριζόμενα στην 
παρ. 3 του παρόντος άρθρου. 

8. Σε κάθε συνεδρίαση του Διοικητικού Συμβουλίου τη¬ 
ρούνται πρακτικά, στα οποία καταχωρούνται όλες οι απο¬ 
φάσεις που λαμβάνονται από αυτό, καθώς και η γνώμη 
των μελών που τυχόν διαφωνούν. 

Τα πρακτικά υπογράφονται από όλα τα μέλη που μετέ¬ 
χουν στη συνεδρίαση. 

9. Τα μέλη του Διοικητικού Συμβουλίου προσφέρουν τις 
υπηρεσίες τους χωρίς αμοιβή. Δικαιούνται, όμως, οδοι¬ 
πορικών ή άλλων εξόδων που δαπάνησαν για την εκτέλε¬ 
ση υπηρεσίας του ιδρύματος, εφόσον έγιναν έπειτα από 
ειδική εντολή του Διοικητικού Συμβουλίου και αποδει- 
κνύεται ότι πραγματοποιήθηκαν νόμιμα. 

Άρθρο 5 

Αρμοδιότητες Διοικητικού Συμβουλίου 

1. Το Διοικητικό Συμβούλιο διοικεί και διαχειρίζεται την 
περιουσία του ιδρύματος και, γενικώς, αποφασίζει για κά¬ 
θε θέμα που αφορά τη διοίκηση και τη λειτουργία του, τη 
διάθεση των πόρων αυτού, καθώς και για κάθε ενέργεια 
που σχετίζεται με την εκπλήρωση του σκοπού του, πά¬ 
ντοτε όμως σύμφωνα με τις διατάξεις της συστατικής 
πράξης, του παρόντος οργανισμού του Α.Ν. 2039/1939 
και των διαταγμάτων που εκδόθηκαν ή θα εκδοθούν σε 
εκτέλεση του νόμου τούτου, καθώς και των λοιπών σχετι¬ 
κών νόμων και διαταγμάτων. 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για 
έγκριση, στην αρμόδια από το νόμο Αρχή, τον προϋπολο¬ 
γισμό και απολογισμό του ιδρύματος, σύμφωνα με τις 
διατάξειςτων άρθρων 101 και 102του Α.Ν. 2039/1939 και 
του από 20.12.1939 βασιλικού διατάγματος (ΦΕΚ 552, 
τ.Α'). Μαζί με τον απολογισμό, καταρτίζει, ψηφίζει και 
υποβάλλει και το γενικό ισολογισμό του ενεργητικού και 
του παθητικού του ιδρύματος. 

β) Αποφασίζει την πρόσληψη του αναγκαίου προσωπι¬ 
κού του ιδρύματος, με την προϋπόθεση όμως ότι υπάρχει 
αντίστοιχη πίστωση στον εγκεκριμένο προϋπολογισμό 
του. Προσδιορίζει τα δικαιώματα, τις υποχρεώσεις και τα 
ειδικότερα καθήκοντα του παραπάνω προσωπικού, κα¬ 
θώς και την αμοιβή του, σύμφωνα με τους όρους των συλ¬ 
λογικών συμβάσεων εργασίας και τις διατάξεις, γενικότε¬ 
ρα, της εργατικής νομοθεσίας. 

γ) Αποφασίζει για κάθε θέμα που έχει σχέση με την εύ¬ 
ρυθμη λειτουργία των υπηρεσιώντου ιδρύματος. 

δ) Αποφασίζει για την αποδοχή ή αποποίηση κληρονο¬ 
μιών, κληροδοσιών και δωρεών, καθώς και για την ανακή¬ 
ρυξη ευεργετών και δωρητώντου ιδρύματος. 

Άρθρο 6 

Αρμοδιότητες Προέδρου 

1. Ο Πρόεδρος του Διοικητικού Συμβουλίου του ιδρύ¬ 
ματος: 

α) Εκπροσωπεί τούτο στα Δικαστήρια, στις Αρχές, κα¬ 
θώς και στις σχέσεις του με κάθε τρίτο, αυτοπροσώπως ή 
με πρόσωπο που ορίζεται από αυτόν και εγκρίνεται με 
απόφαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και 
έκτακτες συνεδριάσεις, κηρύσσει την έναρξη καιλήξη αυ- 

τών και διευθύνει τις συζητήσεις. Οι προσκλήσεις για συ¬ 
νεδρίαση στέλνονται στα μέλη του Διοικητικού Συμβουλί¬ 
ου δέκα (10) τουλάχιστον μέρες πριν από τη συνεδρίαση. 

γ) Καταρτίζει, βοηθούμενος από τον Γραμματέα, την 
ημερήσια διάταξη των θεμάτων που θα συζητηθούν, την 
οποία και υπογράφει. Θέμα που δεν περιλαμβάνεται σε 
αυτήν δεν συζητείται, εκτός αν πρόκειται για επείγουσα 
υπόθεση και συμφωνήσει γι’ αυτό η πλειοψηφία των πα¬ 
ρόντων μελώντου Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της 
συζήτησης. Μπορεί, όμως, όποτε κρίνει σκόπιμο, να ανα¬ 
θέτει την εισήγηση διαφόρων θεμάτων σε άλλο μέλος του 
Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα έγ¬ 
γραφα του ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύ¬ 
ματος, εκτελεί τις αποφάσεις του Διοικητικού Συμβουλί¬ 
ου και ενεργεί σύμφωνα με τις ειδικές εξουσιοδοτήσεις 
και εντολές αυτού. 

2. Τον Πρόεδρο, όταν απουσιάζει ή κωλύεται, αναπλη¬ 
ρώνει ο Αντιπρόεδρος και σε περίπτωση απουσίας ή κω- 
λύ ματος τούτου, άλλο μέλος του Διοικητικού Συμβουλίου 
που ορίζεται με απόφαση αυτού. 

Άρθρο 7 

Αρμοδιότητες Γ ραμματέα 

1. Ο Γραμματέας του ιδρύματος: 

α) Συνυπογράφει με τον Πρόεδρο κάθε έγγραφο του 
ιδρύματος προς τρίτους. 

β) Φροντίζει για τη σύνταξη των πρακτικών του Διοικητι¬ 
κού Συμβουλίου. 

γ) Διεκπεραιώνει την αλληλογραφία, 
δ) Φυλάττει τα έγγραφα, τα βιβλία (εκτός από τα διαχει¬ 
ριστικά) και τη σφραγίδα του ιδρύ ματος και ευθύνεται για 
την καταστροφή ή την απώλεια τούτων. 

2. Ο Γ ραμματέας μπορεί, εφόσον κρίνεται αιτιολογημέ¬ 
να απαραίτητο από το Διοικητικό Συμβούλιο (λόγω ειδι¬ 
κών συνθηκών), να βοηθείται από υπάλληλο του ιδρύμα¬ 
τος, την ευθύνη όμως για τις ενέργειες τούτου φέρει πά¬ 
ντοτε ο ίδιος. 

3. Τον Γραμματέα, όταν απουσιάζει ή κωλύεται, ανα¬ 
πληρώνει άλλο μέλος του Διοικητικού Συμβουλίου που 
ορίζεται με απόφαση αυτού. 

Άρθρο 8 

Αρμοδιότητες Ταμία 
1. Ο Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και 
υπογράφοντας σχετικές αριθμημένες διπλότυπες απο¬ 
δείξεις. 

β) Καταθέτει τα έσοδα του ιδρύματος, σε ένα από τα πι¬ 
στωτικά ιδρύματα που ορίζονται στο άρθρο 73 του Α.Ν. 
2039/1939, έχοντας την ευχέρεια να παρακρατεί από αυ¬ 
τά ένα μικρό ποσό που είναι αναγκαίο για την πληρωμή 
έκτακτων και επειγουσών δαπανών του ιδρύματος, το 
ύψος του οποίου καθορίζεται με απόφαση του Διοικητι¬ 
κού Συμβουλίου στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή 
του Προέδρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοι¬ 
χεία του ιδρύματος. 


ε) Φροντίζει για την έγκαιρη κατάρτιση και υποβολή στο 
Διοικητικό Συμβούλιο των σχεδίων προϋπολογισμού, 
απολογισμού και ισολογισμού του ιδρύματος. 

2. ΤονΤαμία, όταν απουσιάζει ή κωλύεται, αναπληρώνει 
άλλο μέλος του Διοικητικού Συμβουλίου που ορίζεται με 
απόφαση αυτού. 

Άρθρο 9 

Επιλογή και ανακήρυξη υποτρόφων 

1. Δικαίωμα υποτροφίας έχουν τα άρρενα παιδιά του 
Κέντρου Παιδικής Μέριμνας Καλαμών, τα οποία έχουν 
αποφοιτήσει με άριστα από το Λύκειο και έχουν εισαχθεί 
σε ανώτατη σχολή. 

2. Η επιλογή και ανακήρυξη των υποτρόφων γίνεται χωρίς 
διαγωνισμό σύμφωνα με τις διατάξεις της συστατικής πρά¬ 
ξης του ιδρύματος, του παρόντος οργανισμού, του Α.Ν. 
2039/1939 και του από 18.8.1941 Καν.Δ/τος (ΦΕΚ286τ.Α'). 

Άρθρο 10 

Χορήγηση υποτροφιών 

1. Το ποσό της μηνιαίας υποτροφίας κάθε υποτρόφου 
καθορίζεται με απόφαση του Διοικητικού Συμβουλίου, 
ανάλογα με το ύψος των καθαρών εσόδων του ιδρύματος 
και τον αριθμό των υποτρόφων, πάντοτε όμως μέσα στα 
όρια, που ορίζονται από τις διατάξεις της συστατικής πρά¬ 
ξης του ιδρύματος, του άρθρου 54του Α.Ν. 2039/1939 και 
του άρθρου 28 του από 18.8.1941 σχετικού Καν. Δ/τος. 

2. Οι υποτροφίες καταβάλλονται στους δικαιούχους 
σύμφωνα με τις διατάξεις των άρθρων 21,23,24,26 και 27 
του από 18.8.1941 Καν. Δ/τος (ΦΕΚ286τ.Α'). 

3. Η χορήγηση της υποτροφίας διακόπτεται όταν συ¬ 
ντρέχουν οι προϋποθέσεις που ορίζονται από τις διατά¬ 
ξεις της συστατικής πράξης του ιδρύματος και του άρ¬ 
θρου 29 του παραπάνω Κανονιστικού Διατάγματος, οι 
οποίες διαπιστώνονται με πράξη του Διοικητικού Συμ¬ 
βουλίου του ιδρύματος, που έχει υποχρέωση να παρακο¬ 
λουθεί την όλη πορεία των σπουδών των υποτρόφων και 
να αξιώνει απ’ αυτούς την υποβολή, κάθε έτος, αποδει¬ 
κτικών στοιχείων της επίδοσής τους. 

Άρθρο 11 

Οικονομική Διαχείριση 

1. Η οικονομική διαχείριση του ιδρύματος περιλαμβάνει 
ετήσια περίοδο, η οποία αρχίζει την 1η Ιανουάριου και λή¬ 
γει την 31η Δεκεμβρίου του ίδιου έτους. 

Κατ’ εξαίρεση, η πρώτη διαχειριστική περίοδος αρχίζει 
από την ημέρα δημοσίευσης στην Εφημερίδα της Κυβερ- 
νήσεωςτου σχετικού Προεδρικού Διατάγματος έγκρισης 
της σύστασης του ιδρύματος, η οποία μπορεί να παρατα- 
θεί μέχρι την 31η Δεκεμβρίου του επόμενου ημερολογια¬ 
κού έτους, με απόφαση του Διοικητικού Συμβουλίου, που 
λαμβάνεται στην πρώτη συνεδρίασή του. 

2. Η οικονομική διαχείριση γίνεται με βάση προϋπολογι¬ 
σμό και απολογισμό εσόδων και εξόδων, που καταρτίζο¬ 
νται σύμφωνα με τις διατάξεις των άρθρων 101 και 102 
του Α.Ν. 2039/1939 και του από 20.12.1939 σχετικού βα¬ 
σιλικού διατάγματος (ΦΕΚ 552, τ.Α'). 

Άρθρο 12 
Βιβλία και στοιχεία 

1. Το ίδρυμα τηρεί υποχρεωτικά τα ακόλουθα βιβλία και 
στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού 
Συμβουλίου. 

γ) Βιβλίο λογιστικής παρακολούθησης, στο οποίο κατα- 
χωρούνται με χρονολογική σειρά και με λογιστική τάξη, 
όλα τα έσοδα και έξοδα του ιδρύματος που πραγματο¬ 
ποιούνται στη διάρκεια της χρήσης. 

δ) Βιβλίο-μητρώο υποτρόφων, στο οποίο καταχωρού- 
νταιτα ονόματα των υποτρόφων, η σχολή που φοιτούν, ο 
χρόνος και το ποσό της υποτροφίας κάθε υποτρόφου και 
τα λοιπά στοιχεία, τα οποία ορίζονται από τις διατάξεις 
του άρθρου 34 του από 18.8.1941 κανονιστικού διατάγ¬ 
ματος. 

ε) Στελέχη αριθμημένων διπλοτύπων αποδείξεων εί¬ 
σπραξης και ενταλμάτων πληρωμής, θεωρημένα από τον 
Πρόεδρο. 

2. Εκτός από τα παραπάνω βιβλία και στοιχεία, το Διοι¬ 
κητικό Συμβούλιο αποφασίζει την τήρηση και άλλων βι¬ 
βλίων και στοιχείων, τα οποία κρίνει ότι είναι απαραίτητα 
για την παρακολούθηση της διαχείρισης της περιουσίας 
του ιδρύματος και της εκτέλεσης των σκοπών του. 

Άρθρο 13 

Τροποποίηση Οργανισμού 

Ο Οργανισμός του ιδρύματος μπορεί να τροποποιηθεί 
ή να συμπληρωθεί με Προεδρικό Διάταγμα, σύμφωνα με 
τις διατάξεις των άρθρων 98 του Α.Ν. 2039/1939 και 110 
και 119 του Αστικού Κώδικα, ύστερα από πρόταση του Δι¬ 
οικητικού Συμβουλίου αυτού. 

Άρθρο 14 

Διάλυση του ιδρύματος - Τύχη της περιουσίας αυτού 

1. Το ίδρυμα διαλύεται όταν και όπως ο νόμος ορίζει. 

2. Σε περίπτωση διάλυσης του ιδρύματος για οποιονδή- 
ποτε λόγο, η περιουσία του περιέρχεται κατά πλήρη κυ¬ 
ριότητα στο Δήμο Καλαμάτας, για την εκτέλεση του ίδιου 
σκοπού. 

Στον Υπουργό Εθνικής Παιδείας και Θρησκευμάτων και 
στον Υφυπουργό Οικονομίας και Οικονομικών αναθέτου¬ 
με τη δημοσίευση και εκτέλεση του παρόντος διατάγμα¬ 
τος. 

Αθήνα, 27 Φεβρουάριου 2004 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝ/ΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΕΘΝΙΚΗΣ ΠΑΙΔΕΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΑΠΟΣΤΟΛΟΣ ΦΩΤΙΑΔΗΣ ΠΕΤΡΟΣ ΕΥΘΥΜΙΟΥ 
-♦- 

ΑΠΟΦΑΣΕΙ Σ 

Αριθ. 1017995/106/Τ.&Ε.Φ. ΠΟΛ1019 (2) 

Καθορισμός του τύπου και του περιεχομένου της δήλω¬ 
σης απόδοσης και της πράξεως καταλογισμού, του ει¬ 
δικού φόρου κινηματογράφων. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

α. Τις διατάξεις του άρθρου 38 του Ν. 3220/2004 (ΦΕΚ 
Α' 15/2004). 

β. Τις διατάξεις του άρθρου 60 του Ν. 1731/1987 (ΦΕΚ 
Α' 161/1987). 


γ. Την 1065956/863/Α006/15.7.2003 (ΦΕΚ Β' 985), από¬ 
φαση του Πρωθυπουργού και του Υπουργού Οικονομίας 
και Οικονομικών με την οποία ανατίθενται αρμοδιότητες 
στους Υφυπουργούς Οικονομίας και Οικονομικών. 

δ. Την ανάγκη καθορισμού του τύπου και του περιεχο¬ 
μένου της δήλωσης απόδοσης και της πράξεως καταλο¬ 
γισμού του ειδικού φόρου κινηματογράφων. 

ε. Τιςδιατάξειςτου άρθρου 29Ατου Ν. 1558/1985 (ΦΕΚ 
ΑΊ 37), όπως συμπληρώθηκε με το άρθρο 27του Ν.2081/ 
1992 (ΦΕΚΑΊ54) και τροποποιήθηκε με το άρθρο 1 παρ. 
2α του Ν. 2469/1997 (ΦΕΚΑ'38) και τη διαπίστωση ότι από 
τις διατάξεις της απόφασης αυτής δεν προκαλείται δα¬ 
πάνη εις βάρος του κρατικού προϋπολογισμού, αποφασί¬ 
ζουμε: 

1. Καθορίζουμε τον τύπο και το περιεχόμενο της δήλω¬ 
σης απόδοσης και της πράξεως προσδιορισμού του ειδι¬ 
κού φόρου για την ανάπτυξη της κινηματογραφικής τέ¬ 
χνης του άρθρου 60 του Ν. 1731/1987, όπως τα υποδείγ¬ 
ματα που προσαρτώνται στην παρούσα και αποτελούν 
αναπόσπαστα τμήματα αυτής. 

Σε περίπτωση που ο χώρος της δήλωσης για την ανα¬ 
γραφή των εισιτηρίων δεν επαρκεί θα μπορεί να χρησιμο¬ 
ποιείται μηχανογραφική κατάσταση από Η/Υ με ίδια γραμ¬ 
μογράφηση η οποία και θα επισυνάπτεται. 

Μέχρι να τυπωθούν τα επισυναπτόμενα έντυπα θα μπο¬ 
ρούν να χρησιμοποιούνται φωτοτυπίες αυτών. 

2. Οι ανωτέρω δηλώσεις περιλαμβάνουν το σύνολο των 
εισιτηρίων που εκδόθηκαν από την επιχείρηση εκμετάλ¬ 
λευσης του κινηματογράφου κάθε μήνα και υποβάλλο¬ 
νται από την επιχείρηση στη Δημόσια Οικονομική Υπηρε¬ 
σία που είναι αρμόδια για τη φορολογία εισοδήματος μέ¬ 
χρι το τέλος του επόμενου μήνα. 

Εισιτήρια τα οποία έχουν θεωρηθεί από τις Δ.Ο.Υ. πριν 
από την 1 Μαρτίου 2004 και για τα οποία είχε καταβληθεί 
ο φόρος κατά τη θεώρησή τους από τις Δ.Ο.Υ. μπορούν 
να χρησιμοποιούνται και μετά την ημερομηνία αυτή. 

Τ α εισιτήρια αυτά δεν θα περιλαμβάνονται στις κατά τα 
ανωτέρω υποβαλλόμενες δηλώσεις απόδοσης του ειδι¬ 
κού φόρου. 

3. Για όσες επιχειρήσεις εκδίδουν εισιτήρια με ηλε¬ 
κτρονικό υπολογιστή και έχουν αποδώσειτον ειδικό φόρο 
στη μεγαλύτερη δηλούμενη από αυτές τιμή διάθεσης, με 
βάση την κοινή απόφαση των Υπουργών Οικονομίας και 
Οικονομικών και Πολιτισμού 1122030/1435/Δ.Τ.&Ε.Φ./ 
2.11.1998 (ΦΕΚ Β 1175), ο φόρος που τυχόν έχει κατα¬ 
βληθεί επί πλέον λόγω έκδοσης εισιτηρίων με μικρότερη 
από τη δηλωθείσατιμή, ή λόγω ακύρωσης αδιάθετων ει¬ 
σιτηρίων, θα επιστραφεί, ύστερα από έλεγχο απάτην αρ¬ 
μόδια Δ.Ο.Υ. 

4. Στο έντυπο της πράξης καταλογισμού και στο πίσω 
μέρος αναγράφονται τα στοιχεία της διοικητικής επίλυ¬ 
σης της διαφοράς. 

5. Η απόφαση αυτή αφορά τα εισιτήρια των κινηματο¬ 
γράφων που εκδίδονται από 1ης Μαρτίου 2004, ανεξάρ¬ 
τητα από τον τρόπο έκδοσης αυτών, με εξαίρεση εκείνα 
τα εισιτήρια για τα οποία ο φόρος έχει αποδοθεί κατά τη 
θεώρηση από τη Δ.Ο.Υ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Φεβρουάριου 2004 

Ο ΥΦΥΠΟΥΡΓΟΣ 

ΑΠ. ΦΩΤΙΑΔΗΣ 

ΕΛΛΗΝΙΚΗ ΔΗΜΟΚΡΑΤΙΑ Αριθμός Πράξης 

ΥΠΟΥΡΓΕΙΟ ΟΙΚΟΝΟΜΙΑΣ & ΟΙΚΟΝΟΜΙΚΩΝ Έτος 20 . 

ΕΛΕΓΚΤΙΚΗ ΑΡΧΗ . Αριθ. Φακέλου . 

Α.Φ.Μ. 


ΠΡΑΞΗ 

ΠΡΟΣΔΙΟΡΙΣΜΟΥ ΤΟΥ ΕΙΔΙΚΟΥ ΦΟΡΟΥ ΚΙΝΗΜΑΤΟΓΡΑΦΩΝ 


Σ Υ 

Ονοιιατεττώνυιιο ή Επαίνου ίσ. 

τ π 

Ο 0 

Μορφή επιχείρησης: 




ι X 

X Ρ 
ε έ 

1 0 

α υ 

Διεύθυνση Επιχείρησης. 

ΕΔΡΑ πόλη 

οδός 

αριθ. 

Ταχ. Κωδ. 


Έχοντας υπόψη τη συνημμένη από.σχετική Έκθεση Ελέγχου τ... 

ελεγκτ.και τις διατάξεις του άρθρου 60 του ν. 1731/1987 και 

της παρ. 2 του άρθρου 1 του ν.2523/1997 επιβάλλουμε σε βάρος του υπόχρεου: 



Κατά δήλωση 

Κατ’ έλεγχο 

Διαφορά μεταξύ δήλωσης-ελέγχου 

Φόρος 




Πρόσθετος Φόρος 




Σύνολο ΕΥΡΩ 





Αρμόδιο όργανο να κοινοποιήσει με τη νόμιμη διαδικασία την παρούσα πράξη στον 
υπόχρεο. 

Επιδόθηκε την.20. . 20. 


Ο Επιδόοας Ο Προϊστάμενος της Ελεγκτικής Αρχής 


Σημείωση: Κατά της πράξης αυτής επιτρέπεται η άσκηση προσφυγής ενώπιον του αρμόδιου 
διοικητικού πρωτοδικείου, η οποία μπορεί να περιλαμβάνει και αίτημα διοικητικής επίλυσης 
της διαφοράς. Επίσης, η διοικητική επίλυση της διαφοράς μπορεί να προταθεί και με 
ιδιαίτερη αίτηση, μέσα στην προθεσμία που πρέπει να ασκηθεί η προσφυγή. 

Η προσφυγή κατατίθεται σε εμάς μέσα σε εξήντα (60) ημέρες από την επίδοση αυτής της 
πράξης, εκτός αν υποβληθεί αίτημα για διοικητική επίλυση της διαφοράς με ιδιαίτερη αίτηση, 
οπότε η προθεσμία για την άσκηση της προσφυγής αναστέλλεται με την υποβολή της 
αίτησης, μη υπολογιζόμενης της ημέρας υποβολής αυτής και συνεχίζει από την επόμενη 
εργάσιμη για της δημόσιες υπηρεσίες ημέρα, της ημέρας υπογραφής της πράξης ματαίωσης 
ή μερικής επίλυσης της διαφοράς. (Παρ. 26 άρθρου 1 ν.2954/2001). 

Αριθμός. 

Ημερομηνία. 

ΠΡΑΚΤΙΚΟ ΔΙΟΙΚΗΤΙΚΗΣ ΕΠΙΛΥΣΗΣ ΤΗΣ ΔΙΑΦΟΡΑΣ 

(Επέχει και θέση ατομικής ειδοποίησης) 


Έχοντας υπόψη: 

α) Το αίτημα του υπόχρεου στο φόρο για διοικητική επίλυση της διαφοράς, 
β) Τις διατάξεις του άρθρου 2 του ν.2523/1997, όπως ισχύει, 
γ) Τις διατάξεις του άρθρου 30 του ν.2648/1998 : όπως ισχύει, 
δ) Τα στοιχεία που κρίθηκαν κατά τη συζήτηση προς επίλυση της διαφοράς 
δηλαδή . 


Καθορίζουυε τον επιπλέον φόρο, ωο κατωτέρω : 

Διαφορά φόρου . 

Πρόσθετος φόρος . 

Σύνολο ΕΥΡΩ . 


Το 1/5 του ποοού που καθορίστηκε με το συμβιβασμό καταβάλλεται κατά την υπογραφή 
του πρακτικού ή το αργότερο εντός δύο εργασίμων ημερών από την υπογραφή αυτού και το 

υπόλοιπο σε.ίσες μηνιαίες δόσεις .ευρώ και της τελευταίας. ευρώ, της 

πρώτης καταβαλλόμενης εντός της τελευταίας εργάσιμης ημέρας του μήνα. 

Σε περίπτωση μη εμπρόθεσμης καταβολής του 1/5 ο συμβιβασμός θεωρείται ως μη 
γενόμενος. 


Επιδόθηκε αντίγραφο της Πράξης αυτής με το Α.Χ.Κ. 

πρακτικό διοικητικής επίλυσης της διαφοράς 

Ο Παραλαβών Ο Βεβαιώσας 


Δεν έγινε συμβιβασμός για τους εξής λόγους: 


20 ... 


Ο Προϊστάμενος της Ελεγκτικής Αρχής 


Ο Υπόχρεος 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * * ΑΘΗΝΑ 104 32 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΟίΙρ: νννννν. θΐ.9 γ - β-ιτηβίΙ: \Λ/ββηη35ί6Γ @ βί.ςτ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Ολγας 227 
ΠΕΙΡΑΙΑΣ - Ευριπίδου 63 
ΠΑΤΡΑ -Κορίνθου 327 

ΙΩΑΝΝΙΝΑ -Διοικητήριο 
ΚΟΜΟΤΗΝΗ - Δημοκρατίας 1 


(2310) 423 956 
(210)413 5228 
(2610) 638 109 
(2610) 638 110 
(26510) 87215 
(25310) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πλ. Ελευθερίας 1 
ΛΕΣΒΟΣ - Πλ.Κωνσταντινουπόλεως 


(2410)597449 
(26610) 89 127 
(26610) 89 105 
(2810) 396 409 
(22510) 46 888 
(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 θιιιό, προσαυξανόμενη κατά 0,20 ουίΌ για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 ουίΌ ανά σελίδα. 

Σε μορφή Οϋ: 


Τεύχος 


Περίοδος 


Ευπο 


Τεύχος 


Περίοδος ΕυΠΟ 


Α' 

Ετήσιο 

150 

Α 

3μηνιαίο 

40 

Α' 

Μηνιαίο 

15 

Β’ 

Ετήσιο 

300 

Β' 

3μηνιαίο 

80 

Β' 

Μηνιαίο 

30 

Γ 

Ετήσιο 

50 

Δ' 

Ετήσιο 

220 

Δ' 

3μηνιαίο 

60 


Αναπτυξιακών Πράξεων Ετήσιο 50 

Ν.Π.Δ.Δ. Ετήσιο 50 

Παράρτημα Ετήσιο 50 

Εμπορικής και Βιομηχανικής Ιδιοκτησίας Ετήσιο 100 

Ανωτάτου Ειδικού Δικαστηρίου Ετήσιο 5 

Διακηρύξεων Δημοσίων Συμβάσεων Ετήσιο 200 

Διακηρύξεων Δημοσίων Συμβάσεων Εβδομαδιαίο 5 

Α.Ε. & Ε.Π.Ε Μηνιαίο 100 


• Η τιμή πώλησης μεμονωμένων Φ.Ε.Κ. ειδικού ενδιαφέροντος σε μορφή οά-Γοτπ και μέχρι 100 σελίδες σε 5 ουίΌ προσαυξανόμενη 
κατά 1 θυΐΌ ανά 50 σελίδες. 

• Η τιμή πώλησης σε μορφή οά- γογπ δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θυΐΌ ανά έτος. 

Τα παραπάνω οά-Γοπι διατίθονται ύστερα από σχετική παραγγελία και αφορούν Φ.Ε.Κ. που έχουν δημοσιευτεί μετά από το έτος1994. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ. : τηλεφωνικά : 210- 9472555 , ί3Χ :210-9472556 ίπίοπίθΐ: ΗΜρ://νννννν.θί. 9 ΐ·. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπΙβιτιβί 


225 € 

190 € 

320 € 

225 € 

65 € 

ΔΩΡΕΑΝ 

320 € 

160 € 

160 € 

95 € 

65 € 

ΔΩΡΕΑΝ 

33 € 

ΔΩΡΕΑΝ 

65 € 

33 € 

10 € 

ΔΩΡΕΑΝ 

2.250 € 

645 € 

225 € 

95 € 

- 

450 € 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων και Συμβάσεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κτλ.) 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

Πρώτο (Α'), Δεύτερο (Β') και Τέταρτο (Δ') 

Για την παροχή δικαιώματος ηλεκτρονικής πρόσβασης σε Φ.Ε.Κ. προηγούμενων ετών, η τιμή προσαυξάνεται πέραν του ποσού της 
ετήσιας συνδρομής έτους 2004, κατά 25 ουτο ανά έτος παλαιότητας και ανά τεύχος. 


1 Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠ ΕΤ (5% του ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίθΓΠθΙ, με την καταβολή των αντίστοιχων 
ποσών συνδρομής και ΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 3 Ιην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 
































